རྒྱུས་ལོན་བྱུང་པ་ལྟར་ན།རྒྱལ་ཁབ་ཀྱི་དྲ་བའི་བདེ་འཇགས་དྲིལ་སྒྲོག་གཟའ་འཁོར་བཙུགས་པ་ནི་ཀྲུང་དབྱང་གི་དྲ་བའི་བདེ་འཇགས་དང་ཆ་འཕྲིན་ཅན་འགོ་ཁྲིད་ཚན་ཆུང་གི་གལ་ཆེའི་སྲིད་ཇུས་གཏན་འཁེལ་ཞིག་ཡིན་ལ།སྤྱི་ཚོགས་ཡོངས་ཀྱིས་ཐུན་མོང་སྒོས་དྲ་བའི་བདེ་འཇགས་སྐུལ་འདེད་ཀྱི་ལག་ལེན་དངོས་ཤིག་ཀྱང་རེད།དེ་ཡང་དྲ་བའི་བདེ་འཇགས་འདུ་ཤེས་ལ་ཤུགས་སྣོན་དང་།དྲ་བའི་བདེ་འཇགས་ཤེས་བྱ་ཁྱབ་བརྡལ།དྲ་བའི་བདེ་འཇགས་ནུས་རྩལ་མཐོར་འདེགས་བྱེད་རྒྱུ་དམིགས་སུ་འཛིན་ཆེད་རེད།༢༠༡༤ལོར་སྐབས་དང་པོའི་རྒྱལ་ཁབ་ཀྱི་དྲ་བའི་བདེ་འཇགས་དྲིལ་སྒྲོག་གཟ་འཁོར་དུ་ཞུགས་མཁན་མི་གྲངས་བྱེ་བ་གཉིས་ལས་བརྒལ་ཡོད་པ་དང་།ཆ་འཕྲིན་ཁྱབ་ཚད་མི་གྲངས་དུང་ཕྱུར་ལྔ་ལ་ཉེ་བ་འདུགདེས་ནིཐུན་མོང་ཐོག་དྲ་བའི་བདེ་འཇགས་འཛུགས་བསྐྲུན་དང་།དྲ་བའི་དཔལ་ཡོན་ལོངས་སྤྱོདཀྱི་རྣམ་པ་ལེགས་པོ་ཆགས་འདུག